kardosdrur/scandi-wiki huggingface dataset:
Erhvervsdrivende

Erhvervsdrivende er selvstændige enkeltpersoner, virksomheder eller fonde, der driver en virksomhed.

Eksterne henvisninger 
 Erhvervs og Selskabsstyrelsen

Se også 
 Erhverv
Majbritt

Majbritt er et pigenavn, som findes i et antal varianter – med i, j eller y, med mellemrum, bindestreg eller ud i et, og sluttende på -t, -tt eller -th, altså 27 forskellige stavemåder.

Britt stammer fra Brighitta (Birgitte) der oprindelig er keltisk. Eller fra brigit, der betyder høj, prise, glorificere, ære, ophøje. Brighitta betyder muligvis: den lysende, strålende. Kombinationen Maj-Britt er svensk.

Antal personer med navnet i Danmark 
Danmarks Statistik offentliggør tal over antal bærere af forskellige navne, men kun opgjort på første fornavn og sidste efternavn, så Majbritt-formerne med mellemrum kommer ikke med.

Kilder/referencer 

Pigenavne
Tropenmuseum

Tropenmuseum er et museum i Amsterdam. Museet indeholder en etnografisk samling af værker fra Sydøstasien. Oceania, Vestasien og Nordafrika og Latinamerika.

Museet er en del af det Kongelige Tropiske Institut.

Eksterne henvisninger 
 Tropenmuseum

Henvisninger 

Museer i Nederlandene
Museer etableret i 1864
Linzi

Linzi var en oldtidsby i Kina, ruinerne ligger i Shandong-provinsen. Linzi var hovedstaden for Qi-staten. Linzi var hovedsageligt bygget af træ, og der er derfor ikke meget tilbage af byen. Bedst bevaret er byens kæmpe bymure, som beskyttede byen.

Da det herskende Zhou-monarki faldt fra hinanden i år 771 f.Kr., mistede Kina den centrale myndighed, som kunne styre landet. De tidligere vasalstater blev til selvstændige stater, som begyndte at bekrige hinanden. Denne tidsperiode kaldes for "De Krigende Staters". Byer fra denne periode så som: Linzi, Handan hovedstad i Zhao-staten og Ying hovedstad i Chu-staten, var svært befæstet med store bymure.

Shandong
Kolonnechef

Kolonnechef er en gradsbetegnelse i Beredskabsstyrelsen. En kolonnechef distinktioneres som oberstløjtnant i Hæren. En souschef i Beredskabsstyrelsen bestrider ofte stillingen som souschef i et af beredskabsstyrelsens kontorer.

Militære titler
Australsk krokodille

Australsk krokodille (Crocodylus johnsoni) eller australsk ferskvandskrokodille som den også benævnes, er en endemisk krokodilleart der lever i Australien. Den er udbredt i de nordlige regioner af Australien. Denne art er langt mindre end den anden australske krokodilleart, saltvandskrokodillen.

Krokodiller
Krybdyr fra Australien
Kaduna (delstat)

Kaduna er en delstat i den centrale del af Nigeria. Den blev oprettet i 1967 under navnet North-Central State, hvilket blev ændret til det nuværende navn i 1976. En del af delstaten brød i 1987 ud og dannede delstaten Katsina. Delstaten har 6.849.028 indbyggere (2005), hvoraf de fleste tilhører de muslimske hausa- og fulanifolk.

Geografi 
I Kaduna er der store savanneområder. Floden Kaduna, en biflod til Niger, løber i en bue fra øst til vest gennem delstaten.
Kaduna grænser mod nord til delstaten Katsina, mod nordvest til delstaten Zamfara, mod nordøst til delstaten Kano, mod syd til Federal Capital Territory, mod syd til delstaten Nassarawa, mod vest til delstaten Niger og mod øst til delstaten Bauchi og Plateau. Kamuku-Nationalparken ligger i den nordvestlige del af delstaten.

Inddeling 
Kaduna er inddelt i 23 Local Government Areas med navnene: Birnin-Gwari, Chikun, Giwa, Igabi, Ikara, Jaba, Jema'a, Kachia, Kaduna North, Kaduna South, Kagarko, Kajuru, Kaura, Kauru, Kubau, Kudan, Lere, Makarfi, Sabon-Gari, Sanga, Soba, Zangon-Kataf og Zarki.

Her avles bomuld og jordnødder til eksport, men også smørtræbønner, ingefær, løg og sojabønner, hirse og durra. Man holder kvæg, høns og får. Huder og skind bearbejdes til eksport. Delstaten har en omfattende industri, hovedsageligt i hovedsagen Kaduna.

Eksterne kilder og henvisninger 

 Om Kaduna på NgEX.com
 Om delstaten Kaduna på Store Norske Leksikon

Nigerias delstater
Kaduna (flertydig)

Navnet Kaduna kan henvise til flere artikler:
 Kaduna (delstat) – en delstat i Nigeria
 Kaduna – en by der er hovedstad i delstaten
 Kaduna (flod) – en flod der er en biflod til Niger i Nigeria.
Seerhein

Seerhein (betyder Sø-Rhinen) er en 4,3 kilometer lang flod ved Bodensøen. Seerhein ligger mellem Obersee og Untersee, der er hhv den store og den lille del af Bodensøen. Vandspejlet i Untersee ligger ca 30 cm lavere end i Obersee. 

Seerhein er i realiteten en del af Rhinen, som har sit tilløb i Bodensøens østlige ende nær byen Hard i Østrig og løber fra søen (Untersee) ved Stein am Rhein i Schweiz i Bodensøens sydvestlige hjørne.

Seerheins vestligste halvdel danner grænse mellem Tyskland og Schweiz, mens den østlige del af floden løber igennem den tyske by Konstanz.

Floder i Tyskland
Floder i Schweiz
Bodensøen
Juan Carlos Paz

Juan Carlos Paz (født 5. august 1899 i Buenos Aires, Argentina – død 25. august 1972) var en argentinsk komponist og musikteoretiker. 

Paz var i starten inspireret af César Franck og Richard Strauss og blev betragtet som postromantiker. Senere slog han over i at komponere i neoklassisk stil, med inspiration fra Igor Stravinsky og jazzmusik. 

Paz var i den sidste periode af sit kompositoriske liv drevet mod den atonale stil som Arnold Schönberg, havde lanceret, og ikke mindst Anton Webern som blev hans store inspiration. Han blev da også den første til at introducere denne musik retning i Argentina.

Paz har skrevet orkesterværker,klavermusik,filmmusik,solostykker med mere.

Udvalgte værker 

 Filmmusik
 Continuity (1960) – for orkester
 Musik -  for fløjte, saxofon og klaver
 Solostykker

Kilde 
 om Juan Carlos Paz 

Komponister fra Argentina
Klassiske komponister fra det 20. århundrede
Personer fra Buenos Aires
Ivo Cruz

Manuel Ivo Cruz (født 19. maj 1901 i Corumba Brasilien – død 8. september 1985 i Lissabon Portugal) var en portugisisk komponist og dirigent.

Cruz studerede komposition og direktion i Lissabon og München.

Han har skrevet 2 symfonier, 2 klaverkoncerter, orkesterværker, ballet, sange etc.
Han skrev i en national impressionistisk stil.

Cruz var leder af Lissabon Musikkonservatorium (1938-1971), og dirigent og stifter af Lissabon Philharmoniske Orkester 1937.

Udvalgte værker  
 Symfoni nr. 1 "Amadis" (1952) - for orkester
 Symfoni nr. 2 "af Queluz" (1964) - for orkester
 "Lusitanske motiver" (1928) - for orkester
 "Miraflores Idyll" (1952) - for orkester
 Portugisisk koncert (1945) - for klaver og orkester
 "Portugisisk koncert" (1946) - for klaver og orkester
 "Pastorale" (1942) - ballet
 "Mistede sange"'' (1923) - for sang og klaver

Kilder 
 om Ivo Cruz på Oxford Grove Music Encyclopedia via answers.com
 om Ivo Cruz classical-composers.org/

Komponister fra Portugal
Dirigenter
Klassiske komponister fra det 20. århundrede
Jacobo Ficher

Jacobo Ficher (født 15. januar 1896 i Odessa Ukraine Rusland – død 8. september 1978 Buenos Aires Argentina) var en russiskfødt argentinsk komponist, dirigent, violinist og lærer.

Ficher studerede violin som dreng i Odessa, og kom til Sankt Petersborg i 1912, hvor han studerede komposition hos bl.a. Maximilian Steinberg og Nikolai Tcherepnin.

Han slog sig efter endt uddannelse i 1917, ned i Buernos Aires i 1923 , hvor han blev professor i komposition ved Escuela Superior de Musica og ligeledes dirigent for symfoniorkesteret Sinfonica ADEMA.

Ficher har skrevet 10 symfonier, 3 klaverkoncerter, fløjtekoncert, orkesterværker, kammermusik, 2 kammeroperaer og 4 strygerkvartetter, og koralmusik.

Udvalgte værker 

 Symfoni nr. 1 (Kammersymfoni) (1932) - for orkester
 Symfoni nr. 2 (1933) - for orkester
 Symfoni nr. 3 (1938-1940) - for orkester
 Symfoni nr. 4 (1946) - for orkester
 Symfoni nr. 5 ""Så sagde Esajas" (1947) - for orkester
 Symfoni nr. 6 (1956) - for orkester
 Symfoni nr. 7 "Kan episk" (1958-1959) - for orkester
 Symfoni nr. 8 (1965) - for orkester
 Symfoni nr. 9 (1973) - for orkester
 Symfoni nr. 10 (1976-1977) - for 2 solostemmer, kor og orkester
 3 Klaverkoncerter (1945, 1954, 1964) - for klaver og orkester
 2 Kammeroperaer , ( nr. 1 "Bjørnen"1952) ( nr. 2 "Håndbestilling" (1955-1956) 
 4 strygerkvartetter (1927 rev. 1947, 1936, 1943, 1952) 
 Fløjtekoncert (1968) - for fløjte og kammerorkester

Eksterne henvisninger 

 om Jacobo Ficher på Oxford Dictionary of Music
  om Jacobo Ficher

Komponister fra Argentina
Klassiske komponister fra det 20. århundrede
Dirigenter fra Rusland
Violinister
Lærere
Dirigenter fra Argentina
Salvador Contreras

Salvador Contreras-Sánchez (født 10. november 1910 i Cuéramaro, Mexico – død 7. november 1982 i Mexico City, Mexico) var en mexicansk komponist,violinist, Professor og dirigent.

Contreras hørte til gruppen de fire, som var en sammenslutning af mexicanske komponister, som foruden ham selv bestod af Pablo Moncayo, Blas Galindo og Daniel Ayala.

Han har skrevet 4 symfonier, orkesterværker, kammermusik,balletter og klaverstykker.

Contreras studerede hos Silvestre Revueltas og Carlos Chavez.
Han var ligeledes professor i komposition på New England Conservatory of Music.

Udvalgte værker 

 Symfoni nr. 1 (1944) - for orkester
 Symfoni nr. 2 (1945) - for orkester
 Symfoni nr. 3 (1957) - for orkester
 Symfoni nr. 4 (1967) - for orkester
 "Musik for Symfoniorkester" (1940) - for orkester
 Symfonisk suite (1952) - for orkester
 "Tre symfoniske satser" (1956) - for orkester
 "Dans" (1951) - for kammerorkester
 "Hyldest til Silvestre Revueltas" (1976) - for orkester
 "Provinsielt" (1948)  - ballet
 "Duen" (1949) - ballet.

Kilde 
 om Salvador Contreras

Komponister fra Mexico
Klassiske komponister fra det 20. århundrede
Violinister
Dirigenter
Videnskabsfolk
Daniel Ayala Peréz

Daniel Ayala Peréz (født 21. juli 1906 i Yucatán - død 20. juni 1975 i Xalapa, Veracruz Mexico) var en mexicansk komponist, dirigent og violinist.

Ayala studerede violin hos Silvestre Revueltas, og komposition hos bl.a. Carlos Chavez, Manuel Ponce og Julián Carrillo.

Han var med i gruppen de fire, som var en komponistsammenslutning bestående af ham selv og Blas Galindo, Pablo Moncayo og Salvador Contreras, som kun eksisterede kort.

Ayala har komponeret orkesterværker, klaverkoncert, kammermusik,balletmusik, vokalværker og klaverstykker.

Ayala var i sin kompositoriske stil influeret af Maya kulturen.

Udvalgte værker 

 Maya-Manden (1939) – ballet
 Stamme (Symfonisk digtning) (1934) - for orkester
 Méxicos Panorama (1936) (suite) - for orkester
 Veracruz suite (1957) - for orkester
 Klaverkoncert (1974) - for klaver og orkester
 Barnlig suite (1938) – for sopran og kammerorkester
 Cricket (1933) - for sopran, klarinet, violin og klaver 
 ''Radiogramma (1931) - for klaver

Kilde 
 om Daniel Ayala

Komponister fra Mexico
Klassiske komponister fra det 20. århundrede
Violinister
Dirigenter
Emmanuel Nunes

Emmanuel Nunes (født 31. august 1941 i Lissabon Portugal – død 2. september 2012) var en portugisisk komponist. 

Nunes studerede komposition på Academia de Amadores de Música (1959-1963). Han havde også taget kurser hos Karlheinz Stockhausen. 

Han har skrevet orkesterværker, kammermusik,elektroniskmusik,operaer,vokalmusik og solostykker for forskellige instrumenter.

Nunes var bosat i Paris fra 1964 og frem til sin død.

Udvalgte værker 

 Fermat (1973) -  for orkester og bånd 
 Ruf (1977) - for orkester og bånd 
 Impromptu for en rejse nr. I (1973) - for trompet, fløjte, bratsch og harpe 
 Impromptu for en rejse nr. II (1974-1975) - for fløjte, bratsch og harpe 
 Ændringer (1986) - for ensemble og liveelektronik 
 Clivages nr. I og nr. II (1987-1988) - for 6 slagtøjsspillere

Kilde 
 om Emmanuel Nunes

Komponister fra Portugal
Klassiske komponister fra det 20. århundrede
Personer fra Lissabon
Fernando Lopes-Graça

Fernando Lopes-Graça (født 17. december 1906 i Tomar - død 27. november 1994 i Cascais, Portugal) var en portugisisk komponist og dirigent.

Han studerede på Lissabons Musikkonservatorium (1924-1931) og tog derefter til Paris, hvor han studerede komposition hos Charles Koechlin (1937-1939).

Lopes-Graça var stærkt påvirket af Bela Bartok og komponerede i en bred palet af stilretninger, ofte meget udvidede tonale og rytmiske motiver.

Lopes-Graça har komponeret et væld af musik, med hovedvægten på vokal- og klavermusik. Han har også komponeret en symfoni.

Udvalgte værker  

 Symfoni (1943) - for orkester
 Klaverkoncert (1940) - for klaver og orkester
 Sinfonietta "Til ære for Haydn" (1980) - for orkester
 "2 portugisiske danse" (1941) - for orkester

Kilde 
 Om Fernando Lopes-Graca 
 Om Fernando Lopes-Graca på musicweb-international.com 

Komponister fra Portugal
Klassiske komponister fra det 20. århundrede
Dirigenter
Hammelev Kirke (Haderslev Kommune)

Hammelev kirke er en sognekirke i den sønderjydske landsby Hammelev.

De ældste dele af kirken går tilbage til middelalderen.

Udvendigt mod nord er der spor i muren efter en romansk bygning.

Kirken er udbygget med våbenhus og sakristi i 1700-årene.

Blade af Hammelev sogns historie 
Sognepræsten i Hammelev Niels Henning Thykjær Jensen (1922 – 1988) skrev en lokalhistorisk bog om kirken: "Blade af Hammelev Sogns Historie" (Stenten 1992).

Eksterne kilder og henvisninger 
 Hammelev Kirke på KortTilKirken.dk
 Hammelev Kirke i bogværket Danmarks Kirker (udg. af Nationalmuseet)

Kirker i Haderslev Kommune
Kirker i Haderslev Stift
Kirker i Haderslev Amt
La France renaissante

La France renaissante er en rytterstatue udført af den danske billedhugger Holger Wederkinch i 1930. Skulpturen blev samme år skænket af den danske stat til Paris by, der placerede den ved Bir Hakeim-broen.

Monumenter i Paris
16. arrondissement
Anna Abreu

Anna Abreu (født Anna Eira Margarida Mourão de Melo e Abreu den 7. februar 1990 i Vantaa, Finland) er en finsk-portugisisk sangerinde. Hun blev landskendt da hun deltog i den finske udgave af Idols. Anna fik kun en tredjeplads, men efter seriens afslutning fik hun gjort lynkarriere, både indenrigs og udenrigs.

Anna Abreu står bag en lang række sange og albums. Blandt sangene kan nævnes "Worst Part Is Over", "Stereo", "Hysteria", "Music Everywhere" og "Broken Kind Of Good Love". Abreus sange er solgt i i alt 180.000 eksemplarer.
Hendes debutalbum "Are You Ready" udkom i 2008.

Annas mor er finsk, mens hendes far er portugisisk.

Diskografi 
 Anna Abreu (2007)
 Now (2008)
 Just a Pretty Face? (2009)
 Rush (2011)
 Greatest Hits (2012)
 V (2014)
 Sensuroimaton versio (2016)
 Teipillä tai rakkaudella (2019)

Eksterne henvisninger 

Sangere fra Finland
Afrikamesterskabet i håndbold 1985 (mænd)

Afrikamesterskabet i håndbold 1985 for mænd var den sjette udgave af Afrikamesterskabet i håndbold for mænd. Turneringen havde deltagelse af 6 hold. Turneringen blev afholdt i 1985 i angolas hovedstad Luanda af Confédération Africaine de Handball (CAHB). Algeriet vandt turneringen mod Tunesien. Congo fik en tredjeplads. Fjerdepladsen gik til Egypten, femtepladsen til Angola og sjettepladsen til Elfenbenskysten.

Som vinder af turneringen, kvalificerede Algeriet sig til VM 1986 i Schweiz; mens Tunesien kvalificerede sig til B-VM 1987 in Italien.

Placeringer

Eksterne henvisninger 
 
 

Håndbold i 1985
1985 (mænd)
Luanda
Håndbold i Angola
Afrikamesterskabet i håndbold 1987 (mænd)

Afrikamesterskabet i håndbold 1987 for mænd var den syvende udgave af Afrikamesterskabet i håndbold for mænd. Turneringen havde deltagelse af 7 hold. Turneringen blev afholdt i 1987 i Marokkos hovedstad Rabat af Confédération Africaine de Handball (CAHB). Algeriet vandt turneringen mod Egypten. Tunesien fik en tredjeplads.

Som vinder af turneringen, kvalificerede Algeriet sig til den olympiske håndboldturnering i 1988 i Seoul; mens Egypten kvalificerede sig til B-VM 1989 i Frankrig.

Placeringer

Eksterne henvisninger 
 
 

Håndbold i 1987
1987 (mænd)
Rabat (Marokko)
Håndbold i Marokko
Ralph Bakshi

Ralph Bakshi (født 29. oktober 1938) er en amerikansk filminstruktør, specialiseret i Animationsfilm. Hans debutfilm var Fritz the Cat, fra 1972. Han er kendt for filmatiseringen af The Lord of the Rings i 1978. Dog er denne filmatisering ofte blevet glemt efter Peter Jackson instruerede filmen igen i 2001.

Eksterne henvisninger 

 Officielle hjemmeside
 

Filminstruktører fra USA
Rohirrim

Rohirrim er et fiktivt folk der bor i Rohan, der er en del af fantasy universet fra Ringenes Herre, skrevet af J.R.R. Tolkien.

Folket er kendt for at være bønder og meget gode på hest.

Folkeslag i Ringenes Herre
Karl Urban

Karl-Heinz Urban (født 7. juni 1972) er en New Zealandsk skuespiller.

Han har blandt andet spillet Eomér i Ringenes Herre-filmatiseringen fra 2001 og Kirill i The Bourne Supremacy fra 2004.

Filmografi

Film

Tv

Computerspil

Referencer

Eksterne henvisninger 

 

Skuespillere fra New Zealand
Star Trek-skuespillere
Andrés Sas

Andrés Sas (født 6. april 1900 i Paris, Frankrig, død 25. juli 1967 i Lima, Peru) var en franskfødt peruviansk komponist, violinist, dirigent og professor.
Sas var Perus mest kendte komponist. Han har skrevet orkesterværker, sange og stykker for forskellige instrumenter.

Sas studerede og underviste i Belgien, og var professor i violin på Forrest Music School i Brussel.

Han bosatte sig i Lima i 1924 efter en opfordring fra den peruvianske regering om at undervise i violin på konservatoriet i Lima og dirigere byens Nationale Academy of Music Orchestra.

Udvalgte værker 

 Indiansk sang – for orkester
 Indiansk digt – for orkester
 Tre frimærker i Peru – for orkester
 Rapsodi Peruana - for violin
 Romantisk fantasi for trumpet
 Sigøjnerdans – for orkester

Kilde 
 om André Sas

Komponister fra Peru
Klassiske komponister fra det 20. århundrede
Violinister
Dirigenter
Professorer fra Frankrig
Musikere fra Peru
Personer fra Paris
Elsa Thoresen

Elsa Thoresen (født 1. maj 1906 i Minnesota, USA; død 1994 i USA) var en kunstner med norske forældre. Hun var gift med kunstneren Vilhelm Bjerke Petersen fra 1935 til 1953 og bosat i Danmark 1935 til 1944 hvor familien må flygte med to børn til Sverige. Venner fra Halmstadgruppen hjalp dem med at etablere sig, og de fortsatte deres kunstneriske virke. Efter 2. Verdenskrigs afslutning rejste de til USA, hvor Elsa Thoresen havde familie. Bjerke Petersen vendt tilbage til Sverige i 1947. Elsa Thoresen fortsatte med at male, men stilen blev mere abstrakt. Hun giftede sig igen og tog navnet Elsa Thoresen-Gouveia.

Uddannelse 
Elsa Thoresen uddannede sig på Kunst og Håndværkerskolen i Oslo 1924-27, på Kunstakademiet i Oslo 1927-28 og 1929-30 og på Académie des Beaux-arts i Bruxelles i Belgien 1927-29.

Fra 1935 til 1944 boede og virkede Elsa Thoresen i Danmark, hvor hun var aktiv i kredsen omkring de figurativt arbejdende surrealistiske kunstnere i Norden (Wilhelm Freddie, Rita Kernn-Larsen og Halmstadgruppen), tidskriftet Konkretion og Vilhelm Bjerke Petersen, som hun arbejdede sammen med.

Surrealismen 
Stillistisk var Elsa Thoresen en figurativ surrealist. Hendes malerier lægger sig op af en forståelse af surrealisme, der arbejder med genkendelige figurer, som hos Salvador Dali og René Magritte. Desuden tilsluttede hun sig den betragtning, at surrealismen er en revolutionær bevægelse, der skal få beskueren til at tænke selv. Sammen med Bjerke Petersen arbejdede hun på at placere kunsten hvor beskuerne befinder sig. Metoden var vægudsmykninger blandt andet på skoler og i hjemmet.

Stil 
Fra 1935 til ca. 1945 arbejdede Elsa Thoresen med en stil, hvor hun sammenstillede motiver, genkendelige billedelementer og symboler fra samtidens visuelle kultur i maleriet. Samtidig fjernede hun den kendte betydning og symbolik ved at indsætte figurerne i nye eller ændrede og let aflæselige sammenhænge, der skulle tvinge beskueren til at se dem på ny. Hun oversatte collagen til maleriet.

Vægudsmykninger 
 Fra 1935 deltog hun i færdiggørelsen af en stor udsmykningsopgave på Højdevangens Skole (Amager) betalt af Ny Carlsbergfondet. Vilhelm Bjerke Petersen påbegyndte denne udsmykningsopgave i 1932, som var færdig i 1937.
 1939: Elsa Thoresen og Vilhelm Bjerke Petersen udførte sammen en større udsmykningsopgave i ejendommen Ved Volden på Christianshavn. De udførte malerier af forskellige størrelser til 13 trapperum. De ni af malerierne er signeret af begge kunstnere.

Elsa Thoresens værker kan blandt andet opleves på Kunstmuseet i Tønder som er en del af Museum Sønderjylland.

Litteratur 
 DEN FORVANDLEDE DRØM Surrealismen i 30'erne Paris København Halmstad. Udstillingskatalog fra 1997. Redigeret af Viveka Bosson.
 UDSMYKNINGER Vilhelm Bjerke Petersen og Elsa Thoresen Ved Volden 1939. Forfatter: Naja Pedersen. Forlag: DANSK FINANCIA A/S. 2012.

Eksterne henvisninger 
 

Malere fra USA
Malere fra Danmark
Personer fra Minnesota
Juan Orrego-Salas

Juan Antonio Orrego-Salas (født 18. januar 1919 i Santiago Chile, død 24. november 2019) var en chilensk komponist og professor.

Orrego-Salas hørte til Chiles ledende komponister, og han var den mest kendte chilenske komponist på verdensplan. Han studerede hos Aaron Copland og Randall Thompson og var bosat i USA i begyndelsen af 1960'erne, hvor han underviste på Indiana University indtil 1987, hvor han gik på pension.

Orrego-Salas skrev 6 symfonier, orkesterværker, kammermusik, klaverkoncert og korværker.

Udvalgte værker 

 Symfoni nr. 1 (1949) - for orkester
 Symfoni nr. 2 ""Til minde om en vandrer" (1954) - for orkester
 Symfoni nr. 3 (1961) - for orkester
 Symfoni nr. 4 "Af det fjerne svar" (1966) - for orkester
 Symfoni nr. 5 (1995) - for orkester
 Symfoni nr. 6 "Returner altid" (I en sats) (1997) - for orkester
 "Serenade Koncertante" (1954) - for orkester
 "Pastorale romancer" (1945) - for kor
 Klaverkoncert nr. 1 (1950) - for klaver og orkester
 Klaverkoncert nr. 2 (1985) - for klaver og orkester
 Violinkoncert (1983) - for violin og orkester
 "Dawns" (1965) - for kvindestemmer, harpe, klaver og slagtøj

Referencer

Eksterne henvisninger 
 Juan Orrego-Salas Diskografi
  om Juan Orrego Salas på www.musicweb-international.com 

Komponister fra Chile
Klassiske komponister fra det 20. århundrede
Musikforskere
Personer fra Santiago de Chile
Hundredårige
Fernando García

Fernando García (født 4. juli 1930 i Santiago Chile) er en chilensk komponist.

García studerede hos bl.a. Juan Orrego-Salas. Han er seriel i sin kompositoriske stil, og var med til at få elektronisk musik frem i Chile. 

Han har skrevet én symfoni, orkestermusik, kammermusik, balletmusik etc.

Udvalgte værker 

 Symfoni (1960) - for orkester
 "Variationer for orkester" (1959) - for orkester
 "Mysterier" (1998) - for orkester
 "Fra nord til syd" (2013) - for trommesæt og orkester

Kilde 
 om Fernando García 

Komponister fra Chile
Klassiske komponister fra det 20. århundrede
Personer fra Santiago de Chile